b'\n_START_ARTICLE_\nDVB\n_START_PARAGRAPH_\nDVB (Digital Video Broadcasting)\xc2\xa0\xe2\x80\x93 tarptautiniu mastu pripa\xc5\xbeintas atviras standartizuotas b\xc5\xabdas skaitmeninio turinio (skaitmenin\xc4\x97s televizijos, radijo, erdvinio garso, interaktyvi\xc5\xb3 paslaug\xc5\xb3, toki\xc5\xb3 kaip MHP, EPG ir teleteksto bei kt.) transliavimui, naudojant skaitmenines technologijas. DVB standart\xc5\xb3 pl\xc4\x97tojimu u\xc5\xbesiima DVB Project, tarptautin\xc4\x97s pramon\xc4\x97s konsorciumas, susidedantis i\xc5\xa1 daugiau kaip 270 nari\xc5\xb3, o standart\xc4\x85 platina Europos telekomunikacij\xc5\xb3 standartizacijos instituto (ETSI) Jungtinis techninis komitetas (JTC), Europos elektrotechnikos standartizacijos komitetas (CENELEC) ir Europos transliuotoj\xc5\xb3 s\xc4\x85junga (EBU)._NEWLINE_D\xc4\x97l galimyb\xc4\x97s suspausti duomen\xc5\xb3 sraut\xc4\x85 (daugiausia MPEG-2 ir H.264 HDTV) skaitmeniniais signalais galima transliuoti daugiau TV kanal\xc5\xb3 vieno da\xc5\xbenio diapazone nei analoginiais signalais. Lengva keisti turinio kokyb\xc4\x99; kuo daugiau duomenys suspaud\xc5\xbeiama, tuo daugiau TV kanal\xc5\xb3 galima retransliuoti vienu metu per vien\xc4\x85 si\xc5\xb3stuv\xc4\x85 (palydov\xc4\x85), bet d\xc4\x97l to, savo ruo\xc5\xbetu, suprast\xc4\x97ja kokyb\xc4\x97 ir i\xc5\xa1auga skai\xc4\x8diavim\xc5\xb3 pastangos._NEWLINE_Taip pat d\xc4\x97l to tokios paslaugos kaip abonentin\xc4\x97 mokama televizija ar pay-per-view ir video-on-demand per koduotus signalus i\xc5\xa1 si\xc5\xb3stuvo yra daug pigesn\xc4\x97s ir prieinamesn\xc4\x97s.'